**Rahvusvaheline veteranide turniir Batumis**

**16.-18. augustil 2024**

*ja muudki, mis Gruusias näha ning maitsta*

***14.-20. augusti reisil***

Gruusia kuulsaimas rannakuurordis Batumis korraldatakse 2024. aasta 16.-18. augustil esimene rahvusvaheline veteranide lauatenniseturniir, kuhu oleme kutsutud meiegi. Mängitakse kesklinna saalis nii üksik- kui paarismänge, vanuseklassid selguvad peagi.

Reis, mida koos Venderloo firmaga Gruusiasse ja eriti Batumi palju gruppe viinuna sellele turniirile korraldan, pakub veteranidele häid võimalusi kaasa võtta mängijate kaaskondlasi ja nii grusiinide vaatamisväärsuste, maitsvate toitude, tantsu-laulu ja muuga tutvuda.

Gruusia rahvaarvult teine linn Batumi on kolme osaga – seal on nii autentne vana linnaosa, seal on laiade bulvarite ja ajaveetmisvõimalustega rannaala, samuti Las Vegaseks kutsutav vaimustavate kõrghoonetega uuslinn.

**Reisikava**

Me lendame Riiast Turkish Airlinesiga Batumi lennujaama ümberistumisega Istanbulis. Ning sama lennufirma ja marsruudiga tagasi. Lennupiletite sees lubab Turkish Airlines äraantavat pagasit ja toitlustamist lendude ajal.

**Kolmapäev, 14.8.24**

Kell 7 stardib Pärnust buss Riia lennujaama. Kui tallinlastest reisihuvilisi on piisavalt, võetakse nad Tallinnast peale kell 5.

Lend Riia-Istanbul stardib kell 11.25. Lennuaeg on 3.10, Istanbuli lennujaamas on meil aega šopata 3,5 tundi, seejärel tuleb 1.50 kestev lend Batumi, kuhu jõuame kell 21.10.

Batumis majutume hotelli.

**Neljapäev, 15.8.24**

Hommikusöök hotellis.

Kell 10 soovijaile kahetunnine linnaekskursioon kohaliku giidiga.

Kell 14 sõidame mägedesse vaatama kuulsat Tamari silda ja koske, seejärel on rahvuslik õhtu ohtrate söökide-jookide ja kohalike tantsijate-lauljate esinemisega.

**Reede, 16.8.24**

Hommikusöök hotellis.

Algab veteranide lauatenniseturniir.

Reisisaatjaga on võimalik minna sööma Batumi kuulsale kalaturule.

Rannamõnud.

**Laupäev, 17.8.24**

Hommikusöök hotellis.

Veteranide lauatenniseturniiri teine päev.

Reisisaatja pakub võimalust sõita koos gondliga linna kohale mäkke, kust on imeilus vaade.

Rannamõnud, Batumi söögikohtade meie jaoks odavad hinkaalid, hatšapurid, šašlõkid ja hartšo-supid.

**Pühapäev, 18.8.24**

Hommikusöök hotellis.

Veteranide turniiri ilmselt finaalide päev.

Batumi vaatamisväärsuste nautimine.

Õhtul võime minna vaatama Batumi laulvaid ja tantsivaid purskkaeve.

**Esmaspäev, 19.8.24**

Hommikusöök hotellis.

Vaba päev ranna- ja muudeks rõõmudeks.

Võimalik külastada Batumi botaanikaaeda ja delfinaariumi.

Soovijatel turgude (nii toidu- kui muu kraamituru) külastamine.

**Teisipäev, 20.8.24**

Hommikusöök hotellis.

Kella 9-ks läheme Batumi lennujaama, kust lend Batumi-Istanbul-Riia väljub kell 10.35.

Ümberistumisel Istanbulis on meil aega ringi vaadata 4,5 tundi.

Kell 19.20 maandume lennuplaani järgi Riias, kust meid ootav buss viib Pärnu ja võimalusel tallinlased pealinna.

**Reisi hind on 830 eurot.**

Ettemaks lennupileti ulatuses 370 eurot (tungivalt soovitame kõigil teha tervisekindlustuse kõrval ka reisitõrkekindlustuse, et haigestumise ja reisist loobumise korral raha tagasi saada).

Ettemaks 370 eurot tuleb maksta 1. maiks, mis on ka sellele reisile registreerimise tähtaeg.

Ülejäänud summa 460 eurot tuleb maksta 1. augustiks.

Kohapeal lisandub turniiril mängijatele osalustasu 90 USD.

**Reisi hinnas on:**

bussitransfeer (Tallinn) Pärnu-Riia ja Riia-Pärnu (Tallinn)

lennud Riia-Batumi-Riia äraantava pagasiga

6 ööd Batumi hotellis

Batumi linnaekskursioon

rahvuslik õhtusöök

reisisaatja teenus

**Reisi hinda ei kuulu:**

turniiril osalejate osalustasu 90 USD

tervise- ja reisitõrkekindlustus

piletid vaatamisväärsustele

toitlustamine peale hotellihommikusöökide

ühese toa lisatasu

**Reis toimub, kui sellele registreerub vähemalt 16 inimest!**

Gruusiasse reisimine on meile viisavaba, Eesti välisministeeriumi andmetel saab Eesti kodanik riiki siseneda kogu reisi vältel kehtiva Eesti passi, samuti ID-kaardiga.

Registreerida [info@venderloo.ee](mailto:info@venderloo.ee) või [ennhallik@gmail.com](mailto:ennhallik@gmail.com) või telefonidel Enn Hallik 5103712 ehk Kalvin Eisenschmidt 5189441.